సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Honda Activa 6G చాలా స్మార్ట్ గురూ!
హోండా కొత్త యాక్టివా 6జీ స్కూటర్ ధర ప్రస్తుత మోడల్‌తో పోలిస్తే రూ.7,000 వరకు ఎక్కువ ఉండొచ్చు. ప్రస్తుతం యాక్టివా 5జీ బేస్ మోడల్ ధర రూ.54,632గా (ఎక్స్‌షోరూమ్ ఢిల్లీ) ఉంది.
Samayam Telugu | Updated:
May 16, 2019, 08:55AM IST
హైలైట్స్
యాక్టివా 5జీ మోడల్‌కు ఇది అప్‌డేట్ వెర్షన్
ఆటో ఎక్స్‌పో కార్యక్రమంలో ప్రదర్శించనున్న కంపెనీ
బీఎస్ 6 ఇంజిన్ సహా పలు కనెక్టివిటీ ఫీచర్లు
ప్రముఖ వాహన తయారీ కంపెనీ హోండా మోటార్‌సైకిల్ అండ్ స్కూటర్ (హెచ్ఎంఎస్ఐ) మరో కొత్త స్కూటర్‌ను తీసుకువచ్చేందుకు సిద్ధమౌతోంది. దీని పేరు యాక్టివా 6జీ. కంపెనీ ఈ మోడల్‌ను 2020 ఫిబ్రవరి ఆటో ఎక్స్‌పో కార్యక్రమంలో ప్రదర్శనకు ఉంచనుంది.
కొత్త జనరేషన్ హోండా యాక్టివా 6జీ మోడల్ బీఎస్6 నిబంధనలకు అనువుగా ఉండనుంది. అలాగే ఈ స్కూటర్‌లో వివిధ కనెక్టివిటీ ఫీచర్లు కూడా ఉండనున్నాయి. స్కూటర్ విభాగంలో తన ఆధిపత్యాన్ని కొనసాగించేందుకు ఇందులో మరిన్ని అప్‌డేట్స్‌ను తీసుకురానుంది.
హోండా యాక్టివా 6జీలో 110 సీసీ ఇంజిన్ ఉండే అవకాశముంది. బ్లూటూత్ ద్వారా స్మార్ట్‌ఫోన్ కనెక్టివిటీ, టర్న్ బై టర్న్ నావిగేషన్ సపోర్ట్, కాల్ అలర్ట్ వంటి ఫీచర్లు ఉండొచ్చు. అలాగే స్కూటర్‌కు పెట్రోల్ పట్టించుకునేందుకు ఎక్స్‌టర్నల్ ఫ్యూయెల్ ఫిలర్లర్ కూడా ఉండే అవకాశముంది. ఈ ఫీచర్‌లో మార్కెట్‌లోకి రానున్న హోండా తొలి స్కూటర్ ఇదే.
హోండా 6జీ మోడల్‌లో 12 అంగుళాల అలాయ్ వీల్స్, ఫ్రంట్ డిస్క్ బ్రేక్ వంటి ప్రత్యేకతలు ఉండొచ్చు. అలాగే ఈ స్కూటర్‌లో ఆల్‌ డిజిటల్ ఇన్‌స్ట్రూమెంట్ కన్సోల్ ఉండే అవకాశముందని నివేదికలు పేర్కొంటున్నాయి. కంపెనీ గుంతల రోడ్డుపై సుఖమైన ప్రయాణానికి స్కూటర్ ముందు భాగంలో టెలిస్కోపిక్ ఫోర్క్స్ అమర్చవచ్చు.
హోండా కొత్త యాక్టివా 6జీ స్కూటర్ ధర ప్రస్తుత మోడల్‌తో పోలిస్తే రూ.7,000 వరకు ఎక్కువ ఉండొచ్చు. ప్రస్తుతం యాక్టివా 5జీ బేస్ మోడల్ ధర రూ.54,632గా (ఎక్స్‌షోరూమ్ ఢిల్లీ) ఉంది. ఈ కొత్త స్కూటర్ టీవీఎస్ జూపిటర్, యమహా ఫాసినో, హీరో మాస్ట్రో ఎడ్జ్ వంటి మోడళ్లకు గట్టి ఇవ్వనుంది.